NaiveNeuron/SloPal huggingface dataset:
Žitňanská, Lucia, podpredsedníčka vlády a ministerka spravodlivosti SR (2017-09-06):
Ďakujem veľmi pekne. Veľmi krátko chcem sa poďakovať za túto konštruktívnu debatu a možno aj využiť priestor, že chcem sa poďakovať všetkým, ktorí, ktorí participovali na príprave tohto zákona, pretože je to tak, ako povedala pani poslankyňa Jurinová, že je to trošičku aj umenie možného, pretože je tam, samozrejme, viacej subjektov, ktorí majú do tejto právnej úpravy čo povedať, a môžu mať aj rôzne pohľady na vec, a tuto je výsledok tejto debaty. Ale, samozrejme, v rámci druhého čítania ja som pripravená debatovať o všetkých návrhoch. Možno sa zhodneme, možno nie, možno si niektoré veci vysvetlíme, ale aj v každom prípade ja som za otvorenú debatu o tomto návrhu zákona. My sme sa snažili v rámci rozporového konania aj trošku zakomponovať ten pojem služby do § 5, aj sa nám to podarilo. Či sa vieme niekde ďalej posunúť, uvidíme. Možno jednu poznámku čisto kvôli tomu, aby nevznikali mystifikácie vo vzťahu k § 11 ods. 3. Dôvodom tohto ustanovenia, ktoré tam je, aj keď to možno, keď je len vytrhnutý z kontextu, z neho nie je zrejmé, ale dôvodom toho ustanovenia je, že pokiaľ by tam nebolo, tak máme situáciu, keď obe strany sú aj páchateľ a poškodený, a dostali by sme sa do absurdnej situácie, kedy by sme mali vyplácať odškodnenie aj páchateľovi ako obeti práve preto, že je maloletý. A tomuto sa chceme vyhnúť a urobili sme riešenie, že práve pre tieto prípady nemá nárok na odškodnenie nikto, pretože každá strana je aj páchateľ, aj obeť, ale možnože na výbore si k tomu môžeme povedať viacej. V každom prípade, aby som nehovorila dlho, ešte raz sa chcem poďakovať za dobrú debatu. Pán poslanec Baránik má stopercentnú pravdu v tom, že prijatím tohto zákona to nekončí, ale, naopak, tá celá práca vlastne len začína. Ďakujem pekne.
P. Osuský, poslanec: (2001-12-12):
J. Migaš, predseda NR SR: Pán spravodajca, máte poverenie, aby sme prešli do tretieho čítania?
M. Číž, podpredseda NR SR: (2009-12-09):
(Hlasovanie.) Prítomných 130 poslancov, za návrh 78 poslancov, proti 12 poslancov, zdržalo sa 10 poslancov, nehlasovalo 30 poslancov. Konštatujem, že Národná rada sa uzniesla, že tento návrh zákona prerokuje v druhom čítaní. Máte slovo, pán spravodajca.
Pellegrini, Peter, predseda NR SR (2023-12-18):
Pán poslanec Krúpa.
I. Šimko, poslanec: (2004-01-23):
V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o tomto návrhu zákona. Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a v § 68 zákona Národnej rady č. 350/1996 Zb. o rokovacom poriadku, ako i náležitosti určené v legislatívnych pravidlách. Vychádzajúc z oprávnení, ktoré pre mňa vyplývajú z tohto istého zákona, navrhujem, aby sa po rozprave Národná rada uzniesla podľa § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. Podľa rozhodnutia predsedu Národnej rady z 31. decembra minulého roku a podľa § 71 rokovacieho poriadku navrhujem, aby tento návrh zákona prerokovali výbory: ústavnoprávny a Výbor Národnej rady Slovenskej republiky pre obranu a bezpečnosť. Za gestorský  výbor navrhujem Výbor Národnej rady pre obranu a bezpečnosť. Odporúčam, aby výbory predmetný návrh zákona prerokovali v druhom čítaní vo výboroch do 30 dní a v gestorskom výbore do 31 dní od jeho prerokovania v prvom čítaní na schôdzi Národnej rady Slovenskej republiky. Ďakujem pekne. Pán predsedajúci, môžete otvoriť rozpravu.
Laššáková, Jana, podpredsedníčka NR SR (2014-02-11):
Na vystúpenie pána poslanca s faktickou poznámkou pán poslanec Mičovský, pán poslanec Viskupič. Končím možnosť prihlásiť sa s faktickými poznámkami. Nech sa páči, pán poslanec Mičovský.
Paška, Pavol, predseda NR SR (2012-08-03):
Pán poslanec Podmanický.
Paška, Pavol, predseda NR SR (2013-12-17):
(Hlasovanie.) 139 prítomných, 95 za, 44 sa zdržalo. Schválili sme uznesenie k správe o činnosti prokuratúry. Pán poslanec Milan Halúz uvedie hlasovanie o návrhu uznesenia k návrhu rozpočtu Sociálnej poisťovne na rok 2014. Je to tlač 752. (Hlasovanie o návrhu uznesenia k návrhu rozpočtu Sociálnej poisťovne na rok 2014 a k rozpočtovému výhľadu na roky 2015 a 2016 , tlač 752.)
Blanár, Juraj, podpredseda NR SR (2022-03-30):
Chcem poprosiť, páni poslanci, ktorí máte naozaj nutkanie sa vyjadriť k predmetu veci, bude možnosť sa prihlásiť do rozpravy a nezneužívajte faktické poznámky, ktoré sú určené len na reakciu na rečníka. Pani poslankyňa Pleštinská s reakciou na pána ministra. Nech sa páči.
M. Vášáryová, poslankyňa: (2008-02-06):
A po tretie. Dovolím si upozorniť, že veľvyslanci sú štátni úradníci a bez povolenia ministerstva zahraničných vecí nesmú komunikovať s médiami a s verejnosťou ani štátu, v ktorom si vyslaní, ani domáceho štátu. Čiže ja, pokiaľ ma nesplnomocní ministerstvo, nemôžem komentovať žiadnu situáciu. To len, aby bolo jasné. To sú naivné predstavy a tie treba okamžite zastaviť. A dôrazne aj protestujem, aby sme to, čo poslal pán Haraszti nazývali demarš. Demarš je špeciálna diplomatická odpoveď na niektoré veci, a toto rozhodne nie je demarš. A pán poslanec použil toto slovo. To nie je demarš, to by bolo už veľmi zle, keby sme dostávali demarše. A čo sa týka poľského jazykového zákona, predstavte si, že on obsahuje aj také veci ako napríklad dbanie na jazykovú správnosť. Alebo ešte veľmi dôležitú vec napríklad, že novinári nesmú pod trestom používať skrytú reklamu. To by bola báječná myšlienka. (Prerušenie vystúpenia časomierou.)
Paška, Pavol, predseda NR SR (2013-02-05):
(Hlasovanie.) 137 prítomných, 46 za, 79 proti, 12 sa zdržali. Návrh sme neschválili.
P. Hrušovský, predseda NR SR: (2004-12-03):
I. Hamarčák, poslanec: Moderná spoločnosť je aj informačná spoločnosť a Aliancii nového občana záleží na tom, aby slovenské domácnosti mali možnosť získavať a využívať informácie dostupné na internete. Našou prioritou je teda aj vytvorenie podmienok, aby si rodiny mohli dovoliť zaobstarať počítač a pripojiť sa na internet. Cieľom zvýhodňovania takýchto rodín budeme hľadať aj politicky priechodné legislatívne riešenia, ktoré tieto výhody reálne poskytnú. A nakoniec, moderná spoločnosť je aj zdravá spoločnosť a prioritou Aliancie nového občana bude aplikovať reformu zdravotníctva do reálneho života. Aliancia nového občana bude dbať na to, aby v kapitole ministerstva zdravotníctva bol dostatok zdrojov na zavedenie zdravotníckej reformy a systému rýchlej zdravotnej pomoci v rámci integrovaného záchranného systému. Považujeme za prirodzené a potrebné, aby v prípadoch ohrozenia života sa postihnutému občanovi dostala odborná lekárska pomoc najneskôr do 15 minút. Vážené panie poslankyne, vážení páni poslanci. Po dlhých a náročných rokovaniach koaličné strany dospeli k dohode na základných parametroch a prioritách štátneho rozpočtu. Aliancia nového občana si plne uvedomuje svoju zodpovednosť koaličnej a vládnej strany, preto sa vážne a s plnou zodpovednosťou zaoberala týmto návrhom štátneho rozpočtu. Vyjadrujeme mu svoju podporu za predpokladu, že aj ostatné strany vládnej koalície nebudú uplatňovať iné požiadavky, aké boli dohodnuté na koaličných rokovaniach. Aliancia nového občana považuje za prioritné a rozhodujúce, aby sa schválením návrhu štátneho rozpočtu pre rok 2005 vytvorili predpoklady na zavŕšenie transformačného a integračného procesu našej spoločnosti. Vyzývame preto všetkých poslancov, ktorým naozaj ide o dosiahnutie týchto hodnôt, aby hlasovali za predložený návrh štátneho rozpočtu. Ďakujem vám za pozornosť.
I. Farkas, poslanec: (2009-10-28):
Ale nie toto je problém. Problém je v tom, že táto výzva, a to veľmi dobre viete asi, pán minister, vôbec nebola vyvesená, zverejnená na tejto korkovej nástenke, to je ten základný problém. To sa nejakým spôsobom dodatočne takto zdôvodňuje. Čo sa týka ročnej alokácie, áno, pán minister, máte pravdu, ale podľa tohto koncom tohto roka, koncom roka 2009, by ste mali byť, čo sa týka čerpania, na úrovni 10 %. Vy ste na úrovni niečo cez 1 % a to je absolútne málo. To je desatina toho, čo by ste mali už dnes dokázať proste vyčerpať. Ďakujem pekne.
Jurinová, Erika, podpredsedníčka NR SR (2014-12-11):
Pani poslankyňa Mezenská.
Kozelová, Monika, poslankyňa NR SR (2021-01-29):
Ja chcem tiež poďakovať pani poslankyni za to, že vyzdvihla boj samospráv s marketingovými spoločnosťami, lebo to je skutočne podľa môjho názoru pre celú republiku ten najväčší boj. Dôležitosť bezpečnosti cestnej premávky už spomenula moja kolegynka Janka Garstková. Ja som rada, že to prichádza opäť do pléna a opäť do parlamentu, pretože tento boj je nekonečný, tak ako spomenula Zitka Pleštinská, a niekoľkoročný a naozaj tie samosprávy potrebujú evidentne pomoc, pomoc práve z parlamentu, pretože samé si s tým nedokážu poradiť. Ja ďakujem Tomášovi, že s tým návrhom prišiel, aj s ľuďmi, ktorí to s ním spolu predkladajú. A hlavne v Bratislave to je skutočne, skutočné zúfalstvo, nejdem spomínať križovatku pri zoologickej záhrade, kde to je úplná katastrofa. Ale čo je najhoršie, tak ja mám skôr pocit už, že na vidiek, na vidieku je ten smog omnoho, omnoho viditeľnejší ako v Bratislave, lebo ja keď si spomeniem na cestu z Bratislavy do Brezna, hneď za Banskou Bystricou pri tom výjazde ani neviem, že je niekde nejaká odbočka na nejakú dedinu zato, že vidím všetky bilbordy na svete, lebo tá tabuľka o názve obce, do ktorej som chcela odbočiť, bola taká malá, že som ju nedokázala ani vidieť. Takže považujem to za jeden z veľmi dôležitých zákonov a ďakujem, že sa dostal do pléna.
Laurenčík, Milan, podpredseda NR SR (2022-02-22):
Pán poslanec Tomáš Šudík s faktickou poznámkou, nech sa páči.
I. Radičová, ministerka práce, sociálnych vecí a rodiny SR: (2006-04-20):
Takže celý dôvod posunu otvárania tohto zariadenia je spôsobený prieťahmi v dodávateľských službách stavbárskych firiem, ale mám to potešenie, a teraz už naozaj, vo štvrtok 27. apríla o 12.00 hodine tento útulok konečne otvárame. Ani ministerské apely neurýchlili stavebné práce, takže je mi ľúto.
Viskupič, Marián, poslanec NR SR (2023-02-02):
Ďakujem pekne za slovo, pán predsedajúci. Ja si myslím, že ten problém existuje, to asi nikto na Slovensku si nemyslí, že stavame diaľnice dostatočne rýchlo, dostatočne efektívne, ako asi ich stavame možno ozaj najpomalšie v celej Európe. To je úplný, úplný fakt, určite dáva zmysel sa pozrieť teda na rôzne oblasti, kde by sa to dalo zrýchliť fakt tak, ako bolo povedané, zlúčiť nejaké štúdie, prípadne robiť viacero, viacero etáp akoby súčasne. Čiže toto celé akoby jednoznačne. Ja len jednu vec si dovolím, že bolo spomínané aj teda Útvar hodnoty za peniaze. Nemám, samozrejme, presnú vedomosť, že ako zdržujú a či zdržujú. Len tu treba dať pozor, že tú hodnotu vlastne, aby štát dával pozor, že ktorý úsek dáva ekonomický zmysel, ktorý nie, proste toto hodnotenie, prosím, by som nevylučoval. Áno, samozrejme, aj im dajme možno nejaký limit alebo niečo, aby to nedokázali zdržovať dlhodobo, lebo aj negatívna odpoveď je odpoveď, hej. Ale ako aby sme teda nevyradili zrovna taký ten dohľad štátu nad samotnou efektívnosťou. Ďakujem pekne.
Paška, Pavol, predseda NR SR (2013-05-30):
Ďakujem. Faktické poznámky nie sú. Pán poslanec Csicsai, do rozpravy.
Glváč, Martin, podpredseda NR SR (2019-10-22):
Pán poslanec Drobný.
Danko, Andrej, podpredseda NR SR (2024-02-13):
Poslanec Dostál. Aha, pardon, poslanec Štefunko.
B. Bugár, podpredseda NR SR: (2002-12-12):
Prvá otázka predsedovi vlády podľa vyžrebovaného poradia je od pána poslanca Karola Ondriaša a znie: „V počítačoch máme program EIS Slovensko, ktorý ukazuje aj grafy životnej úrovne, ktorá sa vrátila späť o 20 - 30 rokov. Otázka: Kedy predpokladáte, že priemerná životná úroveň na Slovensku dosiahne úroveň za socializmu v roku 1989?“ Nech sa páči.
Sulík, Richard, predseda NR SR (2011-07-06):
Ďakujem. Prosím, hlasujte teraz. (Hlasovanie.) Prítomných 147 poslancov, hlasovalo 143 za, 4 sa zdržali. Schválili sme uznesenie k návrhu účtovnej závierky Sociálnej poisťovne. Poprosím teraz poslanca Ondreja Dostála, aby uviedol hlasovanie k uzneseniu o Správe o činnosti prokuratúry Slovenskej republiky za rok 2010 , tlač 324.
M. Hort, podpredseda NR SR: (2008-09-11):
Rozprava bola ukončená. (Hlasy v sále.) Pani poslankyňa, právo záverečného slova je aj pre spravodajcu, aj pre ministra. (Hlasy v sále.) Prosím vás, nechajte to v tejto chvíli na vedúceho schôdze. (Hlasy v sále.) Pani poslankyňa, poprosím o pokoj. Prerušujem rokovanie o tomto bode programu. Budeme hlasovať tak, ako sme sa dohodli, v utorok. A teraz pristúpime k prvému čítaniu o vládnom návrhu zákona o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov . Vládny návrh zákona ste dostali ako tlač 740, návrh na jeho pridelenie na prerokovanie výborom je v rozhodnutí č. 731. Prosím teraz pani ministerku, aby aj tento vládny návrh zákona uviedla. Nech sa páči.
P. Paška, predseda NR SR: (2007-06-21):
(Hlasovanie.) 127 prítomných, 80 bolo za, 29 proti, 18 sa zdržali. Konštatujem, že sme postúpili návrh zákona do tretieho čítania. Sme v treťom čítaní . Otváram rozpravu. Pýtam sa, či sa niekto hlási do rozpravy. Nie, uzatváram rozpravu a budeme hlasovať o návrhu ako o celku.
Kotleba, Marian, poslanec NR SR (2019-02-06):
Natálka, ďakujem ti zase za kultivovaný úvod do dnešného rokovacieho dňa k tejto téme. Včera sa na mňa nedostalo s tou faktickou poznámku, tak to vybavím takto. Chcem sa poďakovať ako predseda nášho klubu poslancovi Adamčíkovi z MOST-u – HÍD aj Podmanickému zo SMER-u za to, že verejne proste povedali, že jednoducho ten zákon podporia, lebo je dobrý a dobré veci v takýchto zásadných otázkach treba podporovať. A vzhľadom na to, že ide poslancov vládnej koalície, tak je to obrovská odvaha, čiže chcem sa za to poďakovať. A k tomu, čo si povedala, tak možnože niektorí kolegovia nevedia, ale v americkom štáte New York je už súdne rozhodnutie o tom, že ľudia majú na potrat právo. To je katastrofa, to je katastrofa. Hlavne keď si uvedomíme, že o právo na potrat bojujú tí, ktorí žijú len preto, že ich mama s nimi na potrat nešla. To je, to je úplná zvrátenosť. A aj kvôli tomu si myslím, že tí, ktorí tu dnes sedíme a máme záujem v tejto veci niečo spraviť, tak je to našou povinnosťou a musíme odolávať za každú cenu týmto úplne zvráteným liberálnym snahám postaviť niekedy veci na absolútnu rovinu, ktorá sa ale prieči aj základným myšlienkam zdravého rozumu. Čiže, Natálka, ešte raz, veľmi pekne povedané a ďakujem ti.
Susko, Boris, poslanec NR SR (2021-05-06):
Ďakujem pekne za slovo, pán predseda. Chcel by som veľmi pekne požiadať, keby vzhľadom k tomu, že množstvo bodov okrem toho, že prepadlo, tak množstvo bodov bolo ešte zmenených či už všeobecným súhlasom, alebo aj hlasovaním v priebehu schôdze na iný termín a boli tieto body termínované, keby mohol, keby ste mohli zabezpečiť cez kanceláriu, aby tieto informácie o tom, na ktorý presný termín tieto body boli presunuté, boli zverejnené v programe schôdze na intranete a internete tak, ako je to zverejňované pri bodoch termínovaných, ktoré sú schválené na začiatku schôdze. Myslím si, že potom by sa aj spravodajcovia, aj predkladatelia vedeli lepšie orientovať v tom, že ktorý bod kedy ide. Ďakujem.
Poliačik, Martin, poslanec NR SR (2018-10-24):
Pán minister, musí to byť výborný, výborný pocit, že ústavná zmena stojí na tak masívnom pilieri (povedané so smiechom), ako je pán poslanec, ktorý práve dorozprával, pravda? (Prerušenie vystúpenia predsedajúcim.)
M. Číž, podpredseda NR SR: (2006-10-24):
Teraz prosím spoločnú spravodajkyňu výboru pre financie, rozpočet a menu poslankyňu Leu Grečkovú, aby informovala Národnú radu o výsledku prerokovania správy vo výboroch. Nech sa páči.
Hanuliaková, Jana, poslankyňa NR SR (2024-01-19):
Ďakujem za slovo a aj kolegovi za jeho príspevok. Veľmi dobre ste sa pýtal, že čo bude, keď náhodou toto teda prejde, toto skrátené legislatívne. No a ja si myslím, že bude to, že bude ešte viac ľudí na námestiach a my budeme ešte silnejšie argumentovať a hovoriť tuná kolegom, prečo nie je správne takáto legislatíva. A myslím si, že aj pani prezidentka včera veľmi dobre vyargumentovala, prečo tento návrh Trestného zákona je zlý. A ja som rada, že v tejto mojej faktickej dostanem aj príležitosť, to, čo som tesne nestihla pri mojej poslednej, že chcela by som pánovi Blahovi povedať, že to bola veľká hanba, čo... (Prerušenie vystúpenia predsedajúcim.)
Pčolinský, Peter, podpredseda NR SR (2023-06-20):
(Povedané súbežne s rečníkom.) Pán poslanec, čas vám vypršal! Beriem vám slovo. Vypnite mu mikrofón!
Kollár, Boris, poslanec NR SR (2016-04-26):
Ďakujem velice pekne pánovi poslancovi Laurenčíkovi, že zhodnotil a rozobral cestovný ruch. Ja takisto podnikám v cestovnom ruchu už 25 rokov. Všetky tieto slová môžem do body, do slova a do bodky potvrdiť. Skutočne sme videli v programovom vyhlásení vlády len malú zmienku o cestovnom ruchu. Ja tuná 25 rokov počúvam od každej jednej vlády, jak podporí cestovný ruch, pozrite sa, koľko z neho máme. Pozrite sa, čo majú v Čechách, 10 %, Maďari 10 %, Rakúšania idú k 20 %, to sú obrovské peniaze, my na to kašleme, vôbec sa týmto nezaoberáme, len deklarujeme. Pokiaľ naozaj neurobíme nejaký stimul a nebude sa tým vláda zaoberať, sa nikam nepohneme. Veľké investície, ktoré k nám prichádzajú, ja neviem, automobilky, ja neviem, elektronické fabriky, po vyčerpaní stimulov sa nám môže stať, že sa zbalia a odídu. Pozrite sa, už odišiel tuším Panasonic alebo niečo také, nejaká elektronická fabrika sa zbalila, vyčerpala stimuly a odišla preč. Cestovný ruch a poľnohospodárstvo nám nikto nevezme. Keď tento sektor priemyslu rozvinieme, odtiaľ to nikto neodnesie. To znamená, že má význam investovať do tejto oblasti nielen čas, ale aj peniaze, aj prostriedky, aj hlavne upraviť legislatívu, lebo tá je úplne katastrofálna. Netreba vymýšľať vymyslené, stačí ísť do Rakúska, opísať zákon a presadiť ho. Bolo by už načase, aby prestali sme o tom len rozprávať, ale začali niečo konať. Pán poslanec Laurenčík, veľmi pekne ďakujem za váš príspevok.
Danko, Andrej, predseda NR SR (2020-02-25):
Pani poslankyňa Shahzad s reakciou.
Šefčík, Marek, poslanec NR SR (2021-10-01):
Ďakujem pekne za slovo. Pán generálny prokurátor, vy ste mi odpovedali na moju otázku spôsobom, že mám si pozrieť tam a tam, že tam nájdem odpoveď, ale ja chcem tú odpoveď od vás. „Generálny prokurátor nevydá pokyn na zničenie nahrávky z kauzy Gorila,“ čítam v médiách, ale hneď za tým „vyšetrovatelia to podľa neho majú spraviť“. Navyše, navyše Úrad špeciálnej prokuratúry tvrdí, že to môže hraničiť s trestným činom marenia spravodlivosti. Tak ja sa ako laik, nie ako právnik pýtam, či ten pokyn alebo odporúčanie vyšetrovateľom, že to majú spraviť, zničiť kauzu nahrávky, nahrávku kauzy Gorila, že či je to normálne, a pýtam sa, pýtam sa vás slušne a chcem od vás jednoduchú odpoveď. Vďaka.
Mizík, Stanislav, poslanec NR SR (2017-03-23):
Ďakujem za slovo. Pán minister, klamete. Nie sme nepriatelia menšín, teraz vám to dokážem, jednej sa dokonca zastanem. Dovolím si zapochybovať totižto o kľúči, podľa ktorého budú rozdeľované prostriedky. Rusíni, žijúci na celom severovýchode Slovenska, pracujú, platia dane a ich odmena je z toho kľúča 6,4 %. Na rozdiel od menšiny, ktorá vo väčšine nepracuje a dostane 22 %. Istotne vám títo ľudia nepovedia: „Jahotko naša zolota, ale hodysko volosate.“ Ďakujem za slovo.
Laurenčík, Milan, podpredseda NR SR (2021-02-04):
Nech sa páči. Ďakujem za ústretovosť.
Richter, Ján, minister práce, sociálnych vecí a rodiny SR (2017-06-16):
Vážené panie poslankyne, páni poslanci, uchádzam sa o podporu novely tohto zákona v druhom a treťom čítaní. Ďakujem.
Laurenčík, Milan, podpredseda NR SR (2020-07-15):
Vážené pani poslankyne, vážení páni poslanci, prosím, aby ste sa ukľudnili, pristúpime k hlasovaniu. Ešte predtým by som chcel vyzvať všetkých pánov poslancov a pani poslankyne, aby si nasadili rúška. Máme opatrenie Úradu verejného zdravotníctva Slovenskej republiky, kde sa hovorí, že v priestoroch interiérov budov bez výnimky mať, treba mať rúška, jedine ak sú osoby od seba vzdialené viac ako 2 metre. Máme tu pánov poslancov (ruch v sále) a pani poslankyne, ktoré sa cítia ohrození, takže z tohto dôvodu vás prosím všetkých, dajte si rúška. (Ruch v sále.) Predtým, ako začneme hlasovať, procedurálny návrh pán poslanec Ondrej Dostál.
Danko, Andrej, predseda NR SR (2019-05-17):
Pán poslanec Gröhling.
Blanár, Juraj, podpredseda NR SR (2021-06-29):
Posledný s faktickou poznámkou, pán poslanec Lukáš Kyselica, nech sa páči.
Tabák, Romana, poslankyňa NR SR (2022-12-06):
Pán poslanec Viskupič, vy ste hovoril o despotizme, tak teraz ja poukážem na despotizmus SaS. Zanechali ste po sebe spúšť a neistotu. Po dvoch rokoch ÚRSO prišlo, že majú prekážky, čo sa týka legislatívy a nemôžete zregulovať ceny energií. To je despotizmus. Zajtra odchádza lietadlo do Austrálie, celá SaS by sa mala zbaliť a odletieť z tejto krajiny.
Beblavý, Miroslav, poslanec NR SR (2014-07-10):
Ďakujem veľmi pekne, pán predsedajúci. Chcel som povedať vážené kolegyne, vážení kolegovia, len kolegyňa tu žiadna nie je, takže, vážení kolegovia, dovoľte, aby som predstavil tento návrh zákona. Predkladám ho ako poslanec Národnej rady, aj keď musím povedať, že jeho obsahovým autorom je môj kolega aj váš bývalý kolega pán Andrej Hrnčiar ako primátor mesta Martin. A vychádza z jeho skúseností primátora mesta. O čo ide. Podľa daňového poriadku mestá a obce musia povinne vymáhať všetky dane, ktoré teda im náležia. A môžu maximálne dočasne pozastaviť za určitých okolností ich vymáhanie. Ale majú dnes problematické, respektíve nemôžu zrušiť vymáhanie určitej dane len preto, že už je to zjavne neúčelné, alebo preto, že vymáhanie by bolo drahšie, ako je samotný výnos. To znamená, že mestá a obce dnes nemôžu samy rozhodovať o tom, kedy ešte má zmysel daň vymáhať a kedy už to je jednoducho oveľa drahšie voči konkrétnemu prijímateľovi ako ten efekt, ktorý sa zo samotnej dane má. Preto kolega Hrnčiar prišiel s iniciatívou a ja ju tu predkladám, aby dostali toto právo mestá a obce, samozrejme, cez rozhodnutia zastupiteľstva a samotného primátora alebo starostu. Môj príspevok do tohto návrhu bol v snahe eliminovať akékoľvek možnosti zneužitia tohto opatrenia, takže preto sme sa s kolegom Hrnčiarom dohodli a v tom návrhu, ktorý vám predkladám, okrem obvyklých politických poistiek, teda to, že musia takéto opatrenie schváliť riadne zvolené orgány, ktoré sa musia zodpovedať svojim občanom, tak je aj daná poistka v tom, že by sa tento návrh musel zverejniť minimálne 15 dní pred jeho schválením. To znamená, že ak by náhodou si niekto chcel u starostu a v zastupiteľstve vybaviť narýchlo odpustenie takéhoto niečoho, tak okrem toho, že by tak však došlo k porušeniu zákona, lebo ten návrh jasne ustanovuje, že k takémuto odpusteniu môže dôjsť len v prípade, ak naozaj tieto náklady vymáhania budú vyššie ako samotný výnos, zároveň je tam tá 15-dňová lehota, keby niekto sa pokúsil toto obísť, aby bolo na to možné prísť a upozorniť. Takže z týchto dôvodov si myslím, že je to návrh, ktorý by pomohol obciam a nie je to návrh, ktorý by nejakým spôsobom zachránil, ale znížil administratívne náklady. Môžem porozprávať aj konkrétne prípady naozaj v situácii, keď mestá či už na náklady na právne služby, na evidenciu a podobne míňajú nemalé prostriedky, z ktorých vedia, že nikdy nič vo výnose neuvidia. Ďakujem veľmi pekne.
P. Paška, predseda NR SR: (2007-06-22):
Pani poslankyňa... Je, je tu. Takže vás poprosím, pani poslankyňa, keby ste za navrhovateľov zaujali svoje miesto, a poprosím aj pána poslanca Galbavého, ktorý je spravodajca, aby zaujal miesto pre spravodajcov, a zároveň poprosím pána poslanca Senka, ktorý je prihlásený do rozpravy, aby sa ujal slova.
Hlina, Alojz, poslanec NR SR (2015-10-01):
Ďakujme veľmi pekne. Takú drobnú poznámku na úvod, pán minister, že kedy je minulosť inšpirujúca a kedy je obmedzujúca. Hej? Že aby sme sa neutopili v tej minulosti a neutiekla nám budúcnosť. Ja, dovoľte k vášmu tajomnému poznámku, tajomnému zoznamu, lebo budem charakterizovať troma parametrami. Dobre? Jeden parameter je, že má úsmevné chyby. Naozaj a ja som sa včera pomýlil. Nie tuniak, ale ostriež nílsky, tilapia a hadohlavce konzumnej veľkosti, proste tieto ryby sa dostali na zoznam, zemiaky, kapusta sa nedostala. To je ten úsmevný charakter. Druhý charakter je, že tam máte veľký problém s mäsom. Ja som sa to snažil povedať. Máte naozaj aj zdravotné riziká, tá absurdita dôjde až do takého štádia, že vy keď prídete do nejakej predajne, vyberiete si z mrazáku mäso, tak vám predajca povie, choďte sa ešte prejsť, choďte si na kávu, keď prídete za hodinu, bude to o 10 % lacnejšie. Lebo už to bude rozmrazené mäso. Stále je to z pohľadu zákona, to bude čerstvé mäso, bude mať inú sadzbu. A hovorím, až do takej absurdity to môže dôjsť. A tretie, pán minister, čo chcem povedať, je nekompletný. A vy viete, že je nekompletný. A vy hráte s našimi ľuďmi takú, by som povedal, prerušovanú súlož. Viete, vy ju, vy ich navnadíte, že proste pozrite sa, čo vám vieme dať, potom to prerušíte a poviete, budeme pokračovať po voľbách, len nás musíte zvoliť. Chcete kapustu? Chcete zemiaky? Chcete mrkvu? Veľmi jednoduché riešenie. Voľte nás. Proste mi to naozaj príde cynické až, až obludné, až nehodiace sa trebárs k tým slovám, ktoré ste vo vašej rozprave povedali. Je nepoctivé robiť zoznam základných potravín alebo nejakých potravín, dať tam ostrieža nílskeho a nedať tam zemiaky. Alebo potom sledujete naozaj to, čo som povedal ako tretí, charakteristiku toho zoznamu.
Hort, Milan, podpredseda NR SR (2010-08-11):
Pán poslanec Ivan Štefanec, pán spravodajca, nech sa páči.
Šimečka, Michal, podpredseda NR SR (2023-12-13):
Ďakujem veľmi pekne a máme osem faktických poznámok v reakcii, v reakcii na vaše vystúpenie. Ako prvý pán poslanec Pročko.
Grendel, Gábor, podpredseda NR SR (2022-09-27):
S reakciou na faktické poznámky pán poslanec Peter Kremský.
B. Bugár, podpredseda NR SR: (2002-12-12):
(Hlasovanie.) Prítomných je 132 poslancov, za návrh 73, proti 23, zdržalo sa 36. Konštatujem, že sme prijali uznesenie Národnej rady Slovenskej republiky, ktorým sme schválili návrh rozpočtu Národného úradu práce na rok 2003 aj so zmenami, ktoré sme predtým prijali. Teraz nasleduje hlasovanie o návrhu vlády na odvolanie zástupcov štátu zo Správnej rady Sociálnej poisťovne a na voľbu zástupcov štátu do Správnej rady Sociálnej poisťovne. Pani poslankyňa, spravodajkyňa, nech sa páči, najprv by sme mali hlasovať o odvolaní.
Tkáčová, Jarmila, poslankyňa NR SR (2010-08-05):
Ďakujem za slovo, pán predsedajúci. Vážený pán minister, skutočne súhlasím s vami, že tento program vlády je dobrou správou pre Slovensko. Ja som veľmi rada, že ako minister ste predstúpili pred poslancov, vysvetľujete svoje kroky, pretože minulé štyri roky sa to tu často nedialo. Z vášho vystúpenia ma zaujali viaceré veci, ale spomeniem dve. V prvom rade je to zneužívanie péenky alebo „práceneschopenky“, že tento systém je možné zneužívať nielen vinou... (Ruch v sále.) Chlapci, poprosím vás, hej? ...nie vinou len zamestnancov, ale aj lekárov, pretože neraz som sa vo svojej praxi stretla s tým, že v deň ukončenia výpovednej lehoty pre zamestnanca, donesie zamestnanec „kladenku“ a pol roka spokojne berie od Sociálnej poisťovne péenku, čiže s tým bude treba niečo urobiť. A potom to, čo aj pán Brocka spomínal. Diskriminácia pracujúcich mamičiek. Dneska v novinách Korzár vyšiel príbeh matky, ktorá má dve trojročné dvojčatká a trojčatá päťročné a popritom obidvaja s manželom pracujú, študujú a mamička Mádziková sa hnevá: „My nemáme nárok na sociálnu výpomoc, snažíme sa pracovať a zarobiť, a nemáme nárok na stravu za korunu pre naše deti ako ostatní.“ Komu, ak nie matke a otcovi, ktorí vychovávajú päť malých detí, patrí pozornosť sociálnej politiky štátu? Preto skutočne od vás očakávame, že zo sociálneho štátu urobíte sociálnu politiku, ktorá bude adresná a spravodlivá. A možno by ste ešte mohli vysvetliť pani poslankyni Vaľovej, že nielen povinná účasť v druhom pilieri, môže byť povinná, ale že tu máme povinné platenie daní alebo odvodov, čo je v demokratickom štáte úplne normálne. Ďakujem. (Potlesk.)
Tomáš, Erik, poslanec NR SR (2020-07-24):
Nechajte ma dokončiť. Ste sa zbláznili alebo čo? Ak... (Ruch v sále.) A k nej... (Neutíchajúci ruch v sále a zaznievanie gongu.) Ak nájdete jednu moju osobnú poznámku k niektorému z vás, osobnú, urážlivú, vulgárnu poznámku, tak vám venujem džem. Dobre? Dám vám ten lekvár na polici. (Reakcie z pléna, neutíchajúci ruch v sále a prerušenie vystúpenia predsedajúcim.)
Glváč, Martin, podpredseda NR SR (2019-06-26):
Ďalší v rozprave, pán poslanec Pčolinský.
Kollár, Boris, predseda NR SR (2022-06-28):
Ďakujem pánovi poslancovi Svrčekovi. Ja by som chcel len tiež upozorniť na to všetkých kolegov a požiadať vás tiež o upriamenie pozornosti na tento návrh zákona. Nie je to len jeden prípad, je to veľmi veľa prípadov, kedy ľudia hlavne z tých ťažko skúšaných regiónov, ale kde je veľká nezamestnanosť, má nejakú starú škodovku stopäťku a len prebehne cez spoplatnený úsek ani nevie, chudák, že tade prebehol, a preňhu... preňho sú tieto pokuty likvidačné. Prejde štyrikrát a dostane 1 000 euro platiť. Veď pre tých ľudí to je celý život, jemu sa zrúti absolútne týmto život a štát tunák veľmi neprimerane to kasíruje. Som za to, že keď raz porušíš, tak máš dostať tú pokutu, ale v tej pokute by si mal mať už zaplatenú diaľničnú známku na celý rok a ďalej ho s tým neobťažovať. Teraz budú mať ľudia iné starosti, aby zaplatili potraviny, aby zaplatili energie, a ešte ho týmto, týmto likvidovať, aj keď ešte musím pripomenúť, že neznalosť zákona neospravedlňuje, neospravedlňuje, ale my musíme byť zodpovední a musíme pripraviť také zákony, aby proste sme tých ľudí nedobehli. To je presne tak, ako keď vás ide volať, teda merať rýchlosť policajt a schová sa tam pomaličky za sanitku a do kríkov a ešte si na sebe, na hlavu dá nejaké, nejaké maskovanie, proste to sú také zákernosti. A niekedy aj štát vytvorí možno nechtiac takúto zákernosť. A toto považujem ako zákernosť voči našim občanom, treba to zmeniť a chcem na to upozorniť celú koalíciu, že by sme sa tým mali naozaj zaoberať a podporiť tento návrh zákona. Ďakujem ešte raz veľmi pekne pánovi poslancovi, ja sa ospravedlňujem za túto vsuvku, nemôžem teraz si zobrať slovo, lebo nikto ma nemá ako zastúpiť, ale toto by som vám chcel povedať, keby som si zobral ako predseda Národnej rady slovo. Tak a teraz s faktickou poznámkou vystúpi pán poslanec Kuffa a reakcia na to bude pán poslanec Svrček. Pán poslanec, máte slovo.
Sulík, Richard, poslanec NR SR (2013-06-26):
Ďakujem pekne. Pán Číž, no nestihol som celý váš prejav, ale to, čo som počul, s tým viac-menej súhlasím, dochádza k zneužívaniu. Máme, ako aj Martin Poliačik vravel, veľmi liberálny rokovací poriadok, len ja si myslím, že buďme radi. A ja teda krátku dobu som bol predsedom parlamentu a tým pádom som spoznal málo parlamentov, možnože len tri alebo štyri, a nemecký, rakúsky. A musím povedať, že, že to je veľká výhoda, že máme takýto rokovací poriadok. Myslím si, že je to dobré, nemeckí poslanci napríklad nám môžu len závidieť, že ktokoľvek sa môže do rozpravy prihlásiť, po prvé. Po druhé, môže rozprávať ako dlho len chce. Nesnažme sa stratiť túto veľkú vymoženosť napriek tomu, že dochádza k zneužívaniu. Rokovací poriadok je podľa mojich informácií dokument, ktorý zrel 20 rokov, možnože by bola veľká chyba ho teraz len tak hodiť do koša a nahradiť niečím, čo okopčíme bohvie od koho. Naopak, si myslím, že pokračujme v tej evolúcii ďalej. Áno, keď Ľudo Kaník predloží zákon, stiahne, predloží, stiahne, robí s tým divadlo, tak túto jednu vec vyriešme, keď neexistuje dostatočná politická kultúra, že toto jednoducho poslanec robiť nebude, takúto šaškáreň. Dobre, v tejto veci zmeňme rokovací poriadok. A takisto, čo sa týka iných poslancov, ktorí tuná využívajú nejaké, nejaké tie medzierky. Ale nesúhlasím s vami v tom, keď vy vyčítate alebo konštatujete, ja som si to aj zapísal, že „rokovací poriadok sa zneužíva na permanentnú propagáciu svojich vlastných cieľov“. Tak ste to povedali doslova, ja si myslím, to je veľmi dobré. Buďme radi, že tu sa snažia jednotliví poslanci propagovať svoje vlastné ciele a no škoda, že mi končí čas, ale myslím, že rokovací poriadok... (Prerušenie vystúpenia časomerom.)
Glváč, Martin, podpredseda NR SR (2016-05-18):
Ďakujem veľmi pekne. Do rozpravy som nedostal žiadnu písomnú prihlášku. Pýtam sa, či sa niekto chce prihlásiť do rozpravy ústne. Nie je tomu, aha, jeden pán poslanec, pán poslanec Budaj. Uzatváram možnosť prihlásiť sa do rozpravy. Nech sa páči.
Kazda, Radovan, poslanec NR SR (2022-06-22):
Pán predseda, dajte, prosím, hlasovať o bode 49 môjho pozmeňujúceho návrhu.
Heger, Eduard, poslanec NR SR (2016-09-07):
Pán minister, aj my sme radi, že vás tu vidíme. Áno, pamätáme si, ako ste sa včera teda vyhrážali, že keď prídu na pretras takéto veci, tak nám to budete ľahko vytýkať. Ale my sme nehovorili, že nemáte mať žiadne výdavky. My sme hovorili, že máte mať rozumné výdavky. Ja som teda nevystúpil k tomuto zákonu, ale tu sa bavíme o tom, že výdavky zo štátneho rozpočtu majú byť múdro investované. A tuto moji kolegovia jasne vám povedali, aké chyby v tom zákone máte. Takže keď sa bavíme o 440 miliónoch za obdobie štyroch rokov, tak to je práve vaša zodpovednosť, pán minister, aby ste vy našli spôsob, a nieže tu teraz vy poviete, no však ja to teraz tam musím navýšiť. Však to nie sú navyše výdavky. To sú zmysluplné výdavky. My vám hovoríme, vy ako minister financií ste zodpovedný za to, aby štátny rozpočet mal zodpovedné a správne výdavky. A to je to, čo napádame. Nie že teraz nejaké navyše výdavky. Tu sa nikto nebaví o navyše výdavkoch, ale tu sa baví o zmysluplných výdavkoch. Takže by som to chcel dať späť do tejto roviny, aby sme sa tu neosočovali, teda nevytýkali si navzájom, že my tu ideme vlastne navyšovať rozpočet a hovoríme o malom štáte. Ak hovoríme o malom štáte, tak hovoríme preto, lebo veríme tomu, že malý štát dokáže spravovať krajinu a nepotrebuje od ľudí vyciciavať peniaze navyše na to, aby sme živili veľký aparát. To je všetko. To je proste len spôsob, ako sa na to pozeráme. Takže len nám na vysvetlenie a na uvedenie do správnej miery. Ďakujem.
Lukáč, Jozef, poslanec NR SR (2017-04-04):
Ďakujem kolegovi Maroszovi za faktickú poznámku. Ja len by som doplnil ešte jednu vec, ktorú som neuviedol. Nedávno sme prijali zákon o štátnych sviatkoch, ktorý umožňuje teda zákaz predaja cez štátne sviatky. My sme týmto zákonom povýšili štátne sviatky nad nedele. Pre nás, ktorí sme kresťania a žijeme kresťanskú tradíciu, to nie je celkom správne. Preto by bolo vhodné, aby sme to dali do súladu s kresťanskou vierou a morálkou a tento zákon o nedeliach prijali. Ďakujem.
Kašper, Igor, poslanec NR SR (2023-06-16):
Ďakujem pekne, pán predsedajúci. Pán predseda výboru, ty si na jednej strane povedal nejakých zástupcov siedmich organizácií, len pri všetkej úcte si myslím, že oni nezastupujú úplne všetkých tých, ktorých sa to týka, pretože viac ako polovica tých zriaďovateľov alebo škôl, alebo učiteľov s tým nemá absolútne žiadny problém. Môžeme hovoriť o desiatkach primátorov, o stovkách učiteľov, môžeme hovoriť o desiatok tisíc detí a o státisícoch rodičov, ktorí to chcú a ktorí si to želajú a pre ktorých je to veľmi dôležité, a aj pre nás, lebo zdravie a pohyb detí je najviac. A rozumiem tým školám, že každá zmena je bolestivá, ale, tak ako tu už povedal aj môj predrečník, tak, bohužiaľ, ministerstvo školstva nás od roku 2020 úplne ignorovalo. Už v roku 2021 sme dali jednohlasne žiadosť na ministerstvo a uznesenie výboru, aby takéto niečo pripravili od roku ´22, aby tri hodiny telesnej výchovy boli v rámcových učebných plánoch. Len, bohužiaľ, tí, ktorí mali za to najviac bojovať, tak tí na ministerstve boli vždy proti tomu a proti zvyšovaniu trom hodinám. Nehovoriac o tom, o Rakúsku, kde je od septembra z troch na päť, v Maďarsku päť, v Poľsku štyri a tak ďalej. Takže čakali sme tri roky. Určite to nie je narýchlo, určite to tie školy vedeli a vedia. Veď vo februári alebo v marci sa už schvaľovalo prvé čítanie. Hovoríme o tejto téme už naozaj tak strašne dlho, že čakať ďalej už nemá význam. A posúvať tento termín o ďalšie roky by zase znamenalo to, že by k tomu nikdy nemuselo dôjsť. A ty, pán predseda výboru, si ešte povedal veľmi dobrú vec, že už keď sa to teraz schváli, tak už sa to bude ťažko rušiť potom v ďalšej vláde. A to si presne trafil klinec po hlavičke. Takže aj to je jeden z tých dôvodov, kedy to treba urobiť naozaj teraz. Každá škola sa s tým určite vysporiada a nemusí to byť len v telocvičniach, ako tu je niekedy umelo podsúvané.
A. Záborská, poslankyňa: (2002-07-12):
„Národná rada Slovenskej republiky A. berie na vedomie Súhrnnú správu o realizácii úloh Národného programu boja proti drogám za rok 2001 a aktualizáciu na rok 2002, B. žiada vládu Slovenskej republiky a) zmeniť harmonogram a formu predkladania súhrnnej správy o realizácii úloh Národného programu boja proti drogám podľa plnenia krátkodobých a dlhodobých cieľov, b) pripraviť legislatívnu úpravu na zmenu organizácie Rady Protidrogového fondu s cieľom zrovnoprávniť zástupcov štátneho a neštátneho sektora.“ J. Migaš, predseda NR SR: Hlasujeme. Hlasujeme o uznesení, ktoré predniesla pani poslankyňa Záborská v dvoch bodoch. Hlasujeme. (Hlasovanie.) Prítomných je 85 poslancov, za 71, proti nikto, zdržalo sa 14, všetci hlasovali. Konštatujem, že Národná rada schválila návrh uznesenia k Súhrnnej správe o realizácii úloh Národného programu boja proti drogám za rok 2001 a aktualizáciu na rok 2002. Pokračujeme hlasovaním o správe o stave vysielania v Slovenskej republike a o činnosti Rady pre vysielanie a retransmisiu za rok 2001 (tlač 1347). Pán profesor, uveďte hlasovanie, nech sa páči. P. Števček, poslanec: Vážené a vážení, dovoľte mi konštatovať, že v otvorenej rozprave prehovoril jeden poslanec pán Budaj. Z jeho príspevku však nevznikol nijaký návrh, čiže prosím, pán predseda, môžeme dať hlasovať o návrhu uznesenia, ktoré si dovolím prečítať: „Uznesenie Národnej rady Slovenskej republiky k správe o stave vysielania v Slovenskej republike a o činnosti Rady pre vysielanie a retransmisiu za rok 2001 Národná rada Slovenskej republiky túto správu berie na vedomie.“ Ďakujem. J. Migaš, predseda NR SR: Prezentujme sa a hlasujme. Hlasujeme o uznesení, ktoré predniesol pán poslanec Števček. Hlasujeme. (Hlasovanie.) Prítomných je 85 poslancov, za 82, proti nikto, zdržali sa 2, nehlasoval 1. Konštatujem, že sme schválili uznesenie Národnej rady k správe o stave vysielania v Slovenskej republike a o činnosti Rady pre vysielanie a retransmisiu za rok 2001. P. Števček, poslanec: Ďakujem pekne. J. Migaš, predseda NR SR: Ďakujem. Budeme ďalej pokračovať hlasovaním o návrhu uznesenia k informácii o plnení I. a II. etapy privatizácie zdravotníckych zariadení (tlač 1598). Spravodajcom bol pán poslanec Šagát, nech sa páči. T. Šagát, poslanec: Vážený pán predseda, ďakujem za slovo. Dovoľte mi, aby som v zmysle uznesenia gestorského výboru odporučil Národnej rade vziať na vedomie informáciu o plnení I. a II. etapy privatizácie zdravotníckych zariadení. J. Migaš, predseda NR SR: Prezentujme sa a hlasujme. Hlasujeme. (Hlasovanie.) Prítomných je 86 poslancov, za 59, proti nikto, zdržalo sa 25, nehlasovali 2. Konštatujem, že sme schválili uznesenie Národnej rady k informácii o plnení I. a II. etapy privatizácie zdravotníckych zariadení. Nasleduje hlasovanie o návrhu zoznamu zdravotníckych zariadení, ktoré podľa kompetenčného zákona prejdú od 1. januára 2003 na obce a vyššie územné celky, ktoré budú pretransformované na neziskové verejnoprospešné inštitúcie a ktoré budú sprivatizované (tlač 1599). Pani poslankyňa, nech sa páči.
Ďurica, Ondrej, poslanec NR SR (2021-11-04):
Ďakujem, pán predseda. My sa nemusíme, Mirko, pridávať na správnu stranu. My stojíme na správnej strane, pokiaľ sa jedná o ochranu prírody, a to, ako vnímame životné prostredie a prírodu ako vnímame, Slovensko ako také a príroda, lesy sú jeho prirodzenou súčasťou. O tom sa nemusíme baviť. Ja som predpokladal, ani ma nezaskočila, neprekvapila tá reakcia koaličných poslancov na tvoju rozpravu. Ja ich chcem len touto formou ako v reakcii na teba upozorniť na skutočnosť, že si sa za posledné mesiace stretol naozaj so širokou verejnosťou, odbornou verejnosťou, kde si si vypočul ich názory. Vypočul si si názory ľudí, ktorí dlhodobo pracujú v tomto odvetví a ktorí naozaj žijú život v rámci, v rámci tejto problematiky a veľmi dobre poznajú. A nepoznajú to od zeleného stola z Bratislavy, ale to poznajú skutočne v daných regiónoch. A práve oni tlmočili tebe ako poslancovi Národnej rady kritiku a svoje obavy v takejto forme reformy alebo v takejto forme toho návrhu zákona, v akej sa pripravuje, v akej sa rokuje a diskutuje. To znamená, že absolútne, absolútne ťa podporujem v tomto, v tomto snažení. Koniec koncov aj veľmi, veľmi konkrétny príklad je nespokojnosť aj včerajší protest mnohých týchto ľudí. Veď pokiaľ by tá reforma bola taká bezproblémová alebo tak užitočná pre tých ľudí a pre dané regióny, tí ľudia by tu včera neprotestovali a nemali by, nemali by námietky, nemali by požiadavky na to, aby sa tieto reformy v tak, v tak drastickej forme jednoducho nerokovali a neprijímali. Takže aj tá reakcia tých ľudí, aj tá prítomnosť včera tu pred Národnou radou jednoducho vypovedá sama osebe.
Hrnčiar, Andrej, podpredseda NR SR (2017-09-07):
Reakcia na faktické – pán poslanec Petrák.
Zajac, Pavol, poslanec NR SR (2014-11-09):
Pán premiér, na úvod svojho vystúpenia ste hovorili, že pri odvolávaní pána Richtera sme nedali argumenty, alebo že argumenty boli slabé. Pán premiér ohradzujem sa voči tomu, len ja vo svojom vystúpení som dal množstvo faktov a argumentov na to, prečo má byť pán Richter odvolaný pre kauzu Star EU, keď odporúčal ako generálny pokladník strany SMER v roku 2008, aby starostovia spolupracovali s touto firmou. A následne každý, kto chcel získať európske fondy, musel ísť cez túto firmu. A táto firma cez personálne prepojené firmy obstarávala objem stavebných prác za 66 mil. eur. Je tu podozrenie s klientelizmu a korupcie za 66 mil. eur. Vo svojom vystúpení nevyvrátili ste mi ani vy, ani pán Kaliňák, ani pán Richter tieto fakty a argumenty. A vraj táto schôdza že je zvolaná pre komunálne voľby? Pán premiér, nepodceňujte ľudí na Slovensku. Ľudia na Slovensku majú dosť zdravého rozumu, aby vedeli, ako vo svojej obci a meste majú voliť v komunálnych voľbách. Pán premiér, ja sa každý deň stretávam s občanmi na stretnutiach pred komunálnymi voľbami, ľudia vidia, že predražené cétečko v Piešťanoch je len špička ľadovca korupcie vo verejnom obstarávaní v zdravotníctve, je to arogancia moci, ktorú vám ľudia spočítajú už v týchto komunálnych voľbách.
B. Bugár, podpredseda NR SR: (2006-04-21):
Zároveň ale aj to je potrebné povedať k tomu, že sa posúval program, že sme diskutovali k niektorým veciam dlhšie a tým pádom sme museli posunúť program. No ale teraz sme už dokončili program. Ostáva nám hlasovanie k šiestim bodom programu. Takže vyzývam vás, vážené panie poslankyne a páni poslanci, aby ste sa vrátili do rokovacieho priestoru, aby sme mohli pristúpiť k jednotlivým hlasovaniam. Ešte raz, budeme hlasovať o štyroch správach, o jednom návrhu uznesenia a Národná rada by mala zobrať alebo nezobrať informáciu vlády ohľadom zdravotníctva na vedomie. Takže by malo byť šesť hlasovaní. Prosím teraz pána poslanca Přidala, aby uviedol hlasovanie. Pán poslanec Přidal, žiadam vás, aby ste uviedli hlasovanie k správe o činnosti Úradu pre reguláciu sieťových odvetví za rok 2005 (tlač 1561).
Hlina, Alojz, poslanec NR SR (2013-11-29):
Ďakujem veľmi pekne. Ja len krátku poznámku, že oceňujem, pani predsedajúca, že konečne si začínate plniť svoju povinnosť z pohľadu nejakých situácií, ktoré tu nastávajú. Ďakujem.
Pčolinský, Peter, podpredseda NR SR (2023-02-01):
Pán poslanec Kyselica, vyrušujete kolegu Pročka!
A. Belousovová, podpredsedníčka NR SR: (2008-06-18):
Pán navrhovateľ, pán minister, chcete zaujať stanovisko? Nie. Pán spravodajca? Tiež nie. Prerušujem rokovanie o tomto bode programu. Ďalej podľa schváleného programu pristúpime k prerokovaniu štyroch  bodov programu, ktorých spoločným predkladateľom je pán minister hospodárstva Slovenskej republiky pán Ľubomír Jahnátek. Teraz pristúpime k rokovaniu o vládnom návrhu zákona, ktorým sa mení a dopĺňa zákon č. 541/2004 Z. z. o mierovom využívaní jadrovej energie (atómový zákon) a o zmene a doplnení niektorých zákonov  v znení neskorších predpisov . Vládny návrh zákona ste dostali ako tlač 635, návrh na jeho pridelenie na prerokovanie výborom je v rozhodnutí č. 648. Nech sa páči, pán minister, uveďte vládny návrh tohto zákona.
M. Sabolová, poslankyňa: (2002-06-25):
I. Presperín, podpredseda NR SR: Nemusíme čítať.
Kvasnička, Marián, poslanec NR SR (2015-05-06):
Ďakujem. Pán kolega, ste takú rétorickú otázku dali, že predpokladáte, že všetci sme tu za rodovú rovnosť. Priznám sa, ja teda za takú rodovú rovnosť v zmysle rovnakosti, v rovnakosti rodov identifikovaných pohlavne rozhodne nie som a už vôbec nie som za zameniteľnosť rodov ľubovoľnú alebo nedajbože výberovosť rodov. Sú to podľa mňa veličiny rôznorodé a komplementárne, chvalabohu. Veličiny z prirodzenej povahy veci nasmerované prokreatívne. Čo ale uznávam a dúfam, že to ste mali na mysli, je rovnosť príležitostí a akceptovania aj rovnaké oceňovanie oboch týchto veličín. Pokiaľ ide o osud dieťaťa po prípadnom rozpade biologickej rodiny, mala by platiť premisa, a viem to aj zo skúseností môjho otca, ktorý ako detský psychiater často bol v situácii, že mal rozhodnúť, kam to dieťa pôjde. Mala by platiť premisa, že aj odlúčení partneri sú povinní svoje dieťa vychovávať k láske k odlúčenému partnerovi, otcovi či mame. A všetko ostatné je podľa mňa potom len podružné, druhoradé a je to vlastne len technika komunikácie. Ďakujem.
P. Hrušovský, predseda NR SR: (2003-09-16):
J. Malchárek, poslanec: Ja som povedal v mene klubu ANO, v mene nezávislých poslancov a v mene poslancov za stranu Smer.
Grendel, Gábor, podpredseda NR SR (2022-05-04):
Otváram všeobecnú rozpravu, do ktorej som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Nikto. Vyhlasujem rozpravu za skončenú. Chce zaujať záverečné slovo pán navrhovateľ? Nie. Pán spravodajca? Takisto nie. Prerušujem rokovanie o tomto bode programu. Teraz budeme pokračovať v prerušenej rozprave v prvom čítaní o vládnom návrhu zákona, ktorým sa mení a dopĺňa zákon č. 576/2004 o zdravotnej starostlivosti, tlač 977. Prosím pána ministra zdravotníctva Vladimíra Lengvarského, aby zaujal miesto určené pre navrhovateľov a spravodajkyňu pani predsedníčku výboru pre zdravotníctvo poslankyňu Janu Bittó Cigánikovú, aby zaujala miesto určené pre spravodajcov. Dávam slovo pani poslankyni Lucii Drábikovej, ktorá sa do rozpravy prihlásila písomne. Po nej sa ešte pripraví pani poslankyňa Katarína Hatráková. (Pokračovanie rokovania o vládnom návrhu zákona, ktorým sa mení a dopĺňa zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 977.)
Petro, František, poslanec NR SR (2013-10-17):
Ďakujem pekne, pán predseda. V rozprave vystúpili dvaja poslanci, pán poslanec Zajac a pán poslanec Blanár, a nebol podaný žiadny návrh. Dajte, prosím, preto, pán predseda, hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.